CELEX: 62011CB0563
Language: el
Date: 2013-02-28 00:00:00
Title: Υπόθεση C-563/11: Διάταξη του Δικαστηρίου (πέμπτο τμήμα) της 28ης Φεβρουαρίου 2013 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — SIA Forvards V κατά Valsts ieņēmumu dienests (Άρθρο 99 του Κανονισμού Διαδικασίας — Φορολογία — ΦΠΑ — Έκτη οδηγία — Δικαίωμα εκπτώσεως — Μη αναγνώριση — Τιμολόγιο εκδοθέν από εταιρία που θεωρήθηκε εικονική)

4.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/2
            
         Διάταξη του Δικαστηρίου (πέμπτο τμήμα) της 28ης Φεβρουαρίου 2013 [αίτηση του Augstākās tiesas Senāts (Λεττονία) για την έκδοση προδικαστικής αποφάσεως] — SIA Forvards V κατά Valsts ieņēmumu dienests
   (Υπόθεση C-563/11) (1)
   
   (Άρθρο 99 του Κανονισμού Διαδικασίας - Φορολογία - ΦΠΑ - Έκτη οδηγία - Δικαίωμα εκπτώσεως - Μη αναγνώριση - Τιμολόγιο εκδοθέν από εταιρία που θεωρήθηκε εικονική)
   2013/C 129/03
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείουσα: SIA Forvards V
   
      Αναιρεσίβλητη: Valsts ieņēmumu dienests
   
      Αντικείμενο
   
   Αίτηση προδικαστικής αποφάσεως — Augstākās tiesas Senāts — Ερμηνεία του άρθρου 17, παράγραφος 2, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έκπτωση του καταβληθέντος επί των εισροών ΦΠΑ — Υποκείμενος στον φόρο που πληροί τις προϋποθέσεις της εθνικής νομοθεσίας προκειμένου να εκπέσει τον καταβληθέντα κατά την αγορά προϊόντων φόρο και έναντι του οποίου καμία καταχρηστική πρακτική δεν έχει διαπιστωθεί — Μη αναγνώριση του δικαιώματος εκπτώσεως του ΦΠΑ στην περίπτωση κατά την οποία διαπιστώνεται ότι ο αντισυμβαλλόμενος στη συναλλαγή δεν είναι σε θέση να παραδώσει τα προϊόντα που αναγράφονται στο τύποις νομότυπο τιμολόγιο
   
      Διατακτικό
   
   Το άρθρο 17, παράγραφος 2, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 95/7/ΕΚ του Συμβουλίου, της 10ης Απριλίου 1995, έχει την έννοια ότι στον αποδέκτη τιμολογίου δεν μπορεί να μην αναγνωριστεί το δικαίωμα εκπτώσεως του φόρου προστιθεμένης αξίας επί των εισροών με την αιτιολογία ότι, λαμβανομένων υπόψη των καταχρηστικών πρακτικών ή των παρατυπιών του προσώπου που εξέδωσε το τιμολόγιο, η αντιστοιχούσα σ’ αυτό πράξη θεωρείται ως μηδέποτε πραγματοποιηθείσα, εκτός αν αποδεικνύεται, βάσει αντικειμενικών στοιχείων και χωρίς να απαιτείται από τον αποδέκτη του τιμολογίου να προβεί σε εξακριβώσεις τις οποίες δεν οφείλει να διενεργήσει, ότι ο αποδέκτης αυτός γνώριζε ή όφειλε να γνωρίζει ότι η πράξη αυτή εντασσόταν σε μεθόδευση αποφυγής της καταβολής του φόρου προστιθεμένης αξίας, πράγμα το οποίο εναπόκειται στο αιτούν δικαστήριο να εξακριβώσει.
   
      (1)  ΕΕ C 13 της 14.1.2012.